
SUPER DUBIO 


An. constet de virtutibus Ltheologalibus Fide, Spe et Caritate tum in 
Deum tum in proximum, necnon de cardinalibus Prudentia, Iu- 
stitia, Temperantia et Fortitudine, earumque adnexis, in gradu 
heroico, in casu et ad effectum de quo agitur. 


Apostolus Gentium, Tito «germano filio secundum communem 
fidem » scribens, huiusmodi aptis verbis verissimum pastoris exem- 
plar delineat: «Oportet enim episcopum sine crimine esse sicui Dei 
dispensatorem, non superbum, non iracundum, mon violentum, non 
percussorem, non turpis lucri cupidum, sed hospitalem, benignum, 


sobrium, iustum, sanctum, continentem, amplecteniem eum qui se- 
cundum doctrinam est, fidelem sermonem, ut potens sit et exhoriari 
in doctrina sana et eos qui contradicunt arguere» (Tit 1, 1-9). 

Nunc vero, nemo dubitet quin exemplar, tam claris verbis ab Apo- 
stolo Paulo nuper depictum, Servo Dei Matulaitis-Matulewiez adamus- 
sim conveniat, cum eius in dies augescens sanctitas, uti ex eius pro- 
cessus actis optime comprobatur, eo magis emicare videatur, quod is 
in ministerio apostolico obeundo maximam partem Episcopi et Visi- 
tatoris Apostolici munere est functus. 

Famulus Dei Georgius Matulaitis seu Matulewicz in pago v. 
Lüginé intra fines olim dioecesis Seinen. (nunc Vilkavi&ken.) a piis 
honestisque parentibus Andrea Matulaitis et Ursula Matulis die 13 
Aprilis a. 1871 natus, die 20 eiusdem mensis, eodem anno, baptismali 
acqua ablutus Georgius Boleslaus appellatus est. 

Cum vix trium esset annorum, anno 1874 orbatus est patre et 
anno 1881 matre. Inde, sub fratre germano maiore natu, qua tutore, 
sat laboriose gymnasialibus studiis peractis, labores agrestes aggredi 
coactus est et, minus prosperae valetudinis causa, studia intermittere. 
Enituit tamen puerulus tali virtutis nobilitate, ingenii celeritate et 
maturitate, fervida pietate, ut ab inclinatione ad statum sacerdota- 
lem deterreri non posset, quam potius in imo corde fovit. 

Anno 1891 vigesimum aetatis annum agens, patruele adiuvante, 
in Seminario Kielcensi exceptus est; ibique ob peculiares illius tem- 
poris condiciones, cognomen «Matulewicz» assumpsit, humanitatis 
litteris vacavit et post duos annos in Seminario Varsaviensi ita pie- 
tate et sedulitate condiscipulos superavit, ut anno 1885 mitteretur ad 
Academiam Romanam Catholicam Ecclesiasticam Petropolitanam (Rus- 
Sia) Anno 1899 Sacrae Theologiae Magister «summa cum laude cum 
nota primus» renuntiatus est, cum iam anno superiore, seu die 20 
Novembris a. 1898, sacerdotio auctus, proposuisset suam vitam Deo et 
Ecclesia fideliter et constanter dedere. 

Postea disciplinas theologicas, episcopo consentiente, in Univer- 
sitate Friburgensi Helvetiorum prosecutus, in Sacra Theologia Docto- 
ris gradum est adeptus cunctis suffragiis cum laude. Deinde in Se- 
minario Kielcensi ius canonicum et Latinam linguam perite et scien- 
ter docuit. Cum autem gravis morbus in peius mutatus esset, seu 
tabes ossea, qua inde ab infantia afficiebatur, quamque usque ad mor- 


tem hilari animo et vultu toleravit, in nosocomio Varsaviensi valetu- 
dinem recuperavit ope christianae caritatis Sororum Ancillarum SS. 
Cordis Iesu, quibus gratum animum ostendit docendo religionem ado- 
lescentulas educandas. Perfecte sua munera explevit, pietatem et per- 
fectionem spiritus excoluit, incitamento atque exemplo virtutis om- 
nibus fuit. 

Eodem fere tempore, sinceri Ecclesiae magisterii studiosissimus, 
quaestiones sociales et problemata eisdem connexa penitus explora- 
vit, Litteras Encyclieas « Rerum Novarum» Leonis XIII prosecutus, 
qui contra pestiferas fabulas marxistas, tunc temporis imperantes, 
sanam Ecclesiae doctrinam deciaravit. Huc spectant eius permulta 
opera, uti Hebdomadae Sociales, conferentiae ad opifices, pro quibus 
Specialem ephemeridem cui nomen «Amicus Laboris» edidit ita ut 
tandem societatem conflaret, 50.000 fere operarios ad causam catho- 
licam 1ucratus. 


Denique uti peritus in quaestionibus sociologicis an. 19077 accitus 
&d Academiam Ecclesiasticam Catholicam Petropolitanam (Russia), 
docuit prius Sociologiam ac dein Theologiam dogmaticam. Eodem tem- 
pore, iam diu ad altiora vocatus, ut vitam religiosam in sua natione 
restauraret, etsi in condicionibus quam maxime adversis, ad Ordinem 
Clericorum Regularium Marianorum, iam ab Imperialibus moderato- 
ribus Russicis suppressum et fere exstinctum respexit, illumque clan- 
destine restaurare et reformare incepit. Debitis facultatibus ab Ordi- 
naria et Apostolica Auctoritate obtentis, anno 1909 vota religiosa nun- 
cupavit, novas Constitutiones conscripsit, recentioribus rerum con- 
dicionibus aptatas. Renovatio Congregationis et Constitutiones a Sancto 
Pio Papa X per Decretum die 28 Novembris anno 1910 datum appro- 
batae sunt. Quare factum est ut confratres in eadem Academia Ec- 
clesiastica formati, qui illius probe eognoverunt virtutes, vita functo 
superstite Moderatore Generali, anno 1911 Dei Famuium ad munus 
Superioris Generalis elegerent. 

Officiis Academiae prudentissime dimissis, Dei Famulus novitia- 
tus Domum aperuit Friburgi Helvetiorum, ubi plures sacerdotes Li- 
tuanos et Polonos ascrivit. Pro sacerdotibus Lituanis in America Sep- 
ventrionali commorantibus novitiatum instituit Chicagiae an. 1913, 
pro novitiis in Polonia aliam Domum prope Varsaviam anno 1915, 


anno 1918 in Lituania quoque domum novitiatus instauravit in urbe 
v. Marijampolé. 

Bello tandem inter Germaniam et Russiam confecto, sacerdos 
Georgius Matulaitis-Matulewicz a Sede Apostolica die 23 Octobris anno 
1918 episcopus Vilnensis designatus est. Consecratione episcopali Kau- 
nae suscepta, Cathedralem Vilnensem ingressus est die 8 Decembris 
eiusdem anni. 

Quanta heroica virtute ac supernaturali prudentia per septem 
annos dioecesim rexerit, facile comprehenditur, si prae oculis habean- 
tur politicae vicissitudines in quibus civitas Vilnensis eo tempore ver- 
sabatur. Aerumnosae difficultates omnis generis, seu ethnicae, civi- 
les, militares, sociales, culturales eo tempore quam maxime ortae sunt. 
Externae res adversae et simultates, internae quoque repugnantiae 
deflexerunt. In ministerio apostolico eius caritas immensa omnes ample- 
xata est; eius maxima prudentia congruens insigni eius episcopali 
« Vince malum in bono », atque ceterae virtutes tantum salis et aquae 
habuere, ut tota vita Servi Dei panis sapidus pro fidelibus et hostia Deo 
munda efficeretur. Pro omnibus fuit indefessus caritatis artifex et 
pater. 

Anno 1925, Concordato inito inter Poloniam et Sedem Apostoli- 
cam, sedeque episcopali Vilnensi ad Metropolitanam Sedem evecta, 
Dei Famulus boni Ecclesiae vere studiosus magis quam suae sortis, pru- 
denter suae sedi renuntiare statuit atque exonerari optavit. 


Summus Pontifex Pius Papa XI, qui Nuntius Apostolicus in Polo- 
nia episcopum Georgium optime cognoverat et magni faciebat, hac 
renuntiatione rata habita, statim eum ad dignitatem archiepiscopa- 
lem evexit, Sede tit. Adulitana collata, et Visitatorem Apostolicum 
in Lituaniam misit. Suam missionem brevi tempore, ne duorum quidem 
annorum spatio, feliciter explevit, multas res magni ponderis ad exi- 
tum adduxit: institutionem Provinciae Ecclesiasticae Lituanae, ex 
quinque dioecesibus et una praelatura constantis, quas Sedes Aposto- 
lica an. 1926 creavit per Constitutionem « Lituanorum Gente », necnon 
reformationem Facultatis Theologicae in Studiorum Universitate pu- 
blica, atque monasteriorum sororum, ac praesertim delineamenta Con- 
cordati inter Lituaniam et Sedem Apostolicam, ab eo conscripta quo 
meliores fierent necessitudinis rationes Lituaniae cum Sancta Sede. 

Aestate anni 1926 petiit Americam Septentrionalem occasione 

Congressus Internationalis Eucharistici, in quo orationem de unione 
christianorum habuit, circa 90 paroecias lituanas invisit, ubique Ver- 
bum Dei praedicando, Sacramenta ministrando et fideles à sua Patria 
separatos ad amorem Dei, Ecclesiae et Patriae incitando. 

Demum vir Dei, dum Urbem petere cogitabat, gravi morbo cor- 
reptus, Kaunae, sicut aurum in fornace probatus et purgatus, die 27 
lanuarii a. 1927, Sacramentis Infirmorum pientissime susceptis, ani- 
mam Deo reddidit. Corpus eius an. 1934 ad ecclesiam Marianorum in 
Marijampolé translatum est. 

Cum germana sanctitatis fama in vita et post mortem floruisset, 
Dei Famulus communi aestimatione dignus habitus est, qui ad alta- 
rium honores aliquando evehetur. Nihil, proinde, mirum si hac fama 
sanctitatis impellente, nonnullis quoque signis firmata, causa de 
Beatorum Caelitum honoribus Servo Dei tribuendis peragi coepta est. 
Eius etenim glorificatio a fidelibus utriusque Continentis seu Euro- 
pae et Americae, quas in suo itinerante ministerio ipse peragraverat, 
nunc unanimo voto exoptatur, cum eius animosa et actuosa vita om- 
nibus hominibus praeclarum videatur exemplum praebere. 

Quibus omnibus rite perpensis, Processus Informativus apud Vi- 
cariatum Urbis institutus est (aa. 1953-1956), eodemque tempore Pro- 
cessus Rogatoriales apud Curias Bruklynien., Mechlinien.-Bruxellen., 
Buffalen., et Scrantonen. habiti. 

Annis 1957-1959 vota faventia prodierunt super scriptis Servi Dei 
lingua Latina, Lituana et Polonica compositis. Die 9 mensis Februarii 
a. 1967 Summus Pontifex Paulus Papa VI introductionem causae de- 
crevit et die 16 mensis Martii anno 1968 decretum de non cultu edi- 
tum est. 

Processus Apostolicus demum instructus Romae (aa. 1971-1972), 
Chicagiae (a. 1971) et Varsaviae (aa. 1970-1971) De omnium autem 
processuum iuridica validitate decretum die 7 Martii anno 19'75 rite 
latum est. 


Die 11 mensis Februarii anno 1977 Patronus suam protulit In- 
formationem et Rev.mus Promotor Generalis Fidei suas opposuit Ani- 
madversiones (die 16 Octobris a. 1978), quibus ipse Patronus soller- 
ter respondit, nonnulla afferens documenta, quibus quaedam quae 
prius quodammodo obscura esse videbantur, clariora facta sunt. 

Hisce peractis quaestio super virtutibus Servi Dei disceptata est 

et quidem primum die 27 Octobris anno 1981 in Congressu Peculiari 
Officialium Praelatorum Patrumque Consultorum, et deinde, die 9 
Martii anno 1982 ponente seu relatore Em.mo Cardinali Mario Aloisio 
Ciappi, in Coetu Plenario Sacrae ipsius Congregationis pro Causis 
Sanctorum. Et omnes proposito dubio num Servus Dei Georgius Ma- 
tulaitis-Matulewicz theologicas et cardinales eisque adnexas virtutes 
heroum in modum exercuisset, adfirmantes responderunt. 

De praemissis omnibus certior factus, per infrascriptum Cardina- 
lem Praefectum die 2 mensis Aprilis huius anni 1982, Summus Ponti- 
fex Ioannes Paulus II responsum eiusdem Sacrae Congregationis ra- 
tum habens, mandavit ut Decretum super heroicis virtutibus Servi 
Dei rite appararetur. 

Quod cum factum esset, Beatissimus Pater, accitis Cardinalibus 
infrascripto Praefecto necnon Mario Aloisio Ciappi, Causae relatore, 
sollemniter edixit: Constare de virtutibus theologalibus Fide, Spe et Ca- 
ritate tum in Deum tum in proximum, necnon de cardinalibus Pruden- 
tia, Iustitia, Temperantia et Fortitudine earumque admexis Servi Dei 
Georgii Matulaitis seu Matulewicez, in gradu heroico, in casu et ad 
effectum de quo agitur. 

Hoc autem Decretum rite promulgari et in acta S. Congregationis 
pro Causis Sanctorum inseri mandavit. 


Datum Romae, die 11 mensis Maii A. D. 1982. 
PETRUS Card. ParazziNi, Praefectus 


L. X S. 


T Traianus Crisan, Archiep. tit. Drivasten., a Secretis 


